李爾振

李爾振（），字子宜，號西溪，四川鎮雄府籍，敘州府富順縣人，清朝文人、學官。

 生平 
李爾振幼年隨父李羽陽避兵亂於貴州，其後歸里，家貧甚，常傭工販賣以養母。夜讀無膏火，鑿壁引鄰家井火照明苦學（乾隆）《富順縣志》卷十三：「國朝李爾振，字子宜，羽陽之子。父終家貧，苦學勵行，常傭鬻以飬母，夜讀乏膏，鑿鄰壁引井火以自課。」。值三藩之亂後，地方文教衰敝，李爾振學問淵博，康熙二十二年（1683年）癸亥補行辛酉科四川鄉試第十九名舉人。因母親年邁，放棄仕途，家居不仕，以教授生徒為業，地方「擢科第者多出其門」。其人律己甚嚴，待人恭謹，常為鄉人排解糾紛，周濟無法辦理喪葬婚娶的貧困者，品行為當時士林所推崇。曾應四川巡撫韓世琦之聘，任九姓長官司儒學教授（乾隆）《富順縣志》卷五載樊澤達撰《李子宜傳》：「川撫中丞韓聞公名，召以課士，委九姓儒學。月會季考，勤如家塾，膠庠不能容。踰年吿歸，有奉俎豆涕泣者，時擬之鄭廣文公。」。以孫李芝官，贈文林郎（乾隆）《富順縣志》卷四：「李爾振，以孫芝貤贈文林郎。」。縣城曾建「父子孝廉坊」以表彰其與子李九華（乾隆）《富順縣志》卷四：「父子孝廉坊，在凌雲門正街，為辛酉科舉人李爾振、辛卯科舉人李九華仝建。」。

 著述 
李爾振著有《一壑堂草》（乾隆）《富順縣志》卷十二：「李爾振，字子宜，康熙辛酉舉人，學問淹博，擢科第者多出其門，著有《一壑堂草》。」。其故居所在，因曾設教，人稱「紅豆園」（乾隆）《富順縣志》卷一：「（吉公山）其北迤斜半麓有隙地，相傳吉公故居，里人李爾振教讀於此，名紅豆園。」。

 家族 
 父：李羽陽，明末因戰亂遷徙於貴州、四川之間。
 長子：李九華，字秀嶽，號雙溪，康熙五十年（1711年）辛卯科舉人。性至孝，父病時親侍湯藥，衣不解帶半年；父逝後廬墓三年，並繪《思親圖》以寄哀思（乾隆）《富順縣志》卷十一：「李九華，字秀嶽，號雙溪，爾振子，康熙辛卯舉人。父病，親嘗藥湯，臥榻下寸步不離，衣不解帶者六閱月。父歿，廬墓三年，不入內室。居常無色笑，製思親圖四幅，每覽輒涕淚。」。
 次子：李九文，字盈章，歲貢生，以子李芝官，贈文林郎（乾隆）《富順縣志》卷四：「李九文，以子芝敕贈文林郎。」。
 季子：李九霞，字飲仙，號桌山，康熙五十三年（1714年）甲午科鄉試副榜，巴縣儒學敎諭，著有《啽齋詩草》及《桌山古文詞賦二集》（乾隆）《富順縣志》卷十二：「李九霞，字飲仙，號桌山，爾振季子。弱冠登康熙甲午副車……任巴縣教諭……所著啽齋詩草及桌山古文詞賦二集行世，咸稱桌山先生。」。
 孫：李芝，字瑞五，號吉山，乾隆十三年（1748年）戊辰科進士，歷任山東招遠縣知縣、湖北宜都縣知縣，工詩文，著有《俟秋吟詩》、《鴻爪集詩》等（道光）《富順縣志》卷二十二：「李芝，字瑞五，號吉山，乾隆戊午鄉試第二，戊辰進士第九。初任山東招遠令，繼任湖北宜都令，工詩文……著有《俟秋吟詩》二卷、《鴻爪集詩》二卷、《賢己堂文集》四卷、《職思齋課稿》十二卷，學者稱為吉山先生。」。

 註釋 

E
Category:富順人
Category:清朝九姓司儒學教授